Luettelo televisiosarjan Digimon Adventure (2020)
Jaksot

| # | Nimi | Ensiesitys Japanissa |
| --- | --- | --- |
| 1 | Tokyo Digital Crisis (jap. 東京 デジタルクライシス) | 2020-4-55. huhtikuuta 2020 |
Taichi Yagami ja hänen naapurinsa Koushiro Izumi ovat valmistautumassa lähtemään kesäleirille, mutta sitten useat sähkölaitteet eri puolilla Tokiota alkavat seota, mukaan lukien metrojuna, joka alkaa liikkua epätavallisen nopeasti ja jossa Taichin äiti ja pikkusisko Hikari ovat matkustajina. Taichi ja Koushiro juoksevat asemalle ja yhtäkkiä Taichi päätyy internetin sisällä olevaan toiseen maailmaan. Hän kohtaa haavoittuneen digimonin nimeltä Koromon, mutta koskettaessaan sitä, Taichi saa käteensä laitteen nimeltä Digivice ja Koromon kehittyy Agumoniksi. Heidän kimppuunsa hyökkää lauma salaperäisen valtavan mustan kuulan pudottamista munista kuoriutuneita Algomoneiksi kutsuttuja digimoneja, joita vastaan Agumon taistelee. Koushiro, joka on saanut myös oman Digivicen, kertoo Algomonien olevan vastuussa sähköhäiriöistä. Agumon tuhoaa useimmat Algomonit, kunnes yksi niistä kehittyy Champion-muotoon. Lopulta Taichin Digivice aktivoituu ja Agumon kehittyy Greymoniksi. Greymon tuhoaa vastustajansa ja metrojunat pysähtyvät juuri ennen kuin ne ehtivät törmätä. Myöhemmin heille paljastuu, että Algomoneja on lisää ja ne ovat ottamassa valtaansa Yhdysvaltain sotilasverkon. Taichi ja Greymon näkevät tämän kuullessaan myös tuntemattoman pojan Garurumonin selässä.
| 2 | War Game (jap. ウォー・ゲーム) | 2020-4-1212. huhtikuuta 2020 |
Garurumonilla ratsastava poika, nimeltään Yamato Ishida, tuhoaa muutaman eloonjääneen Algomonin, mutta ei ole kiinnostunut tekemään tuttavuutta Taichin kanssa, vaan ainoastaan Algomonien pysäyttämisestä. Tietotekniikka-asiantuntijoilta saamallaan tiedolla Koushiro saa selville, että Algomonit ottivat valtaansa yhden sotilassukellusveneen, ohjaten sen lähelle merenpintaa ampuakseen ydinohjuksen Tokiota kohti. Greymon ja Garurumon tuhoavat lisää Algomoneja. Mutta sitten yksi Algomon kehittyy Ultimate-muotoonsa. Lopulta Yamato keksii suunnitelman ja Taichi suostuu siihen. Algomonin kehittyessä Mega-muotoonsa ja osoittautuessa voimakkaaksi vastustajaksi, Greymon ja Garurumon yhdistyvät keskenään Omegamoniksi, samaan aikaan kun Hikarin ja tuntemattoman vaaleatukkaisen pikkupojan käsiin putoavat taivaalta valkoiset sulat.
| 3 | And to the Digital World (jap. そしてデジタルワールドへ) | 2020-4-1919. huhtikuuta 2020 |
Omegamon, Taichi ja Yamato onnistuvat pysäyttämään Mega-tason Algomonin ja lopulta vapauttamaan ohjuksen Algomonien hallinnasta niin, että se räjähtää yläilmoissa ennen kuin ehtii osua Tokioon. Omegamon jakautuu takaisin kahdeksi digimoniksi. Taichi ja Yamato päätyvät takaisin oikeaan maailmaan, mutta Digivicet ovat yhä heillä. Myöhemmin Taichi ja Koushiro menevät kesäleirille ja tapaavat Taichin luokkatoverin Sora Takenouchin. Mutta samana iltana, jona kesäleiri päättyy, valtava musta kuula pudottaa tietoverkkoon uuden digimunan, josta kuoriutuu tuntematon digimon, ja Tokiossa aiheutuu sähkökatkoja. Aamulla Koushiro tekee laskelmia tapahtuneesta ja saa selville, että jos ongelmaa ei ratkaista, kaikki teknologia lakkaa toimimasta 72 tunnin sisällä. Taichin ja Koushiron Digivicet alkavat reagoida ja he päätyvät digimonien kotiulottuvuuteen: Digimaailmaan.
| 4 | Birdramon Soars (jap. バードラモン飛翔) | 2020-6-2828. kesäkuuta 2020 |
Taichi ja Agumon löytävät itsensä Digimaailmasta ja he huomaavat myös Soran päätyneen sinne. Taichin Digivicen neuvomana he suuntaavat kohti Sateenkaarivuorell sijaitsevaa temppeliä, Agumonin esitellessä paikkoja. He kohtaavat Piyomonin, jota ajaa takaa Snimon. Koushiro on päätynyt tietoverkkoon ja kohdannut digimonin nimeltä Tentomon. He saavat yhteyden Taichiin, joka päättää tutkia Digimaailmaa lisää selvittääkseen todellisen syyn Tokiossa tapahtuviin sähköhäiriöihin. Kun he päättävät meloa jokea pitkin lautan päällä, he joutuvat Snimonin ja Coelamonin hyökkäämäksi. Mutta Greymon ja Piyomonista kehittynyt Birdramon pysäyttävät ne, Orgemonin ja Coredramonin tarkkaillessa heitä. Koushiro ja Tentomon puolestaan joutuvat Whamonin nielaisemiksi.
| 5 | The Celestial Digimon (jap. 聖なるデジモン, The Holy Digimon) | 2020-7-55. heinäkuuta 2020 |
Taichi, Sora, Agumon ja Piyomon löytävät temppelin, joissa olevien patsaiden kautta Valdurmonin henki, yksi pyhistä digimoneista, puhuu heille. Hän kertoo sodasta valon ja pimeyden digimonien välillä, johon hän ja muut kuusi pyhää digimonia (Cherubimon, Seraphimon, Ophanimon, SlashAngemon, ClavisAngemon ja Rasielmon) itsekin osallistuivat kuuden muun soturidigimonin (WarGreymon, MetalGarurumon, Hououmon, HerakleKabuterimon, Rosemon ja Vikemon) ohella. Pimeyden digimonit ja niitä komentanut Deathmon kukistettiin, mutta samalla Digimaailma itse koki laajoja tuhoa, muut pyhät digimonit heikentyivät ja katosivat, kun taas soturidigimonit muuttuivat digimuniksi. Agumon, Garurumon, Piyomon ja Tentomon olivat kuoriutuneet ja kasvaneet näistä munista, jotta he voisivat taistella pimeyden digimonien seuraavaa aaltoa vastaan ja estää pimeyttä vaikuttamasta myös oikeaan maailmaan. Taichi, Yamato, Sora ja Koushiro olivat saaneet Digivicet edesauttaakseen digimonien kehittymistä ja taistellakseen ”Valittuina” (engl. Chosen Ones) näiden rinnalla. Hän neuvoo heitä matkustamaan muusta Digimaailmasta ylempänä olevalle Pilvimantereelle (engl. Cloud Continent) ja etsimään yksi muista pyhistä digimoneista. Pian tämän jälkeen Dokugumonit, Coredramonit ja Orgemon hyökkäävät temppeliin ja toisaalla Whamon joutuu Tylomonien hyökkäämäksi. Taistelun aikana Tentomon kehittyy ensi kertaa Kabuterimoniksi ja Koushiro huomaa lähistöllä lentelevän Soundbirdmonin aiheuttavan Tylomonien aggressiivisen käytöksen. Kabuterimon tuhoaa Soundbirdmonin, Greymonin ja Birdramonin pysäyttäessä Dokugumonit. Orgemon ja sininen Coredramon saavat käskyn palata isäntänsä, Devimonin, luokse ja jättävät vihreät Coredramonit tarkkailemaan lapsia. Sillä välin läheisessä kylässä tuntematon tyttö, jolla oli myös oma Digivice, ja Palmon ovat nähneet etäältä taistelusta aiheutuneen savun.
| 6 | The Targeted Kingdom (jap. 狙われた王国) | 2020-7-1212. heinäkuuta 2020 |
Taichi, Sora, Agumon ja Piyomon lähtevät etsimään ruokaa ja päätyvät Tanemonien kylään, missä he tapaavat Palmonin sekä tytön nimeltä Mimi Tachikawa, joka kutsui kylää ”valtakunnakseen” ja itseään sen ”kuningattareksi”. Taichi ja Sora kertovat hänelle Valituista, mutta Mimi ei halua jättää kyläänsä. Koushiro paljastaa saaneensa selville, että aika kuluu Digimaailmassa nopeammin kuin oikeassa maailmassa, ja he näkevät uutisvideon, jossa Mimin isoisä, Genichiro Tachikawa, Tachikawa Heavy Industriesin puheenjohtaja, yritti tehdä oman osuutensa Tokion sähkökatkojen korjaamiseksi. Orgemon ja sininen Coredramon ja kuitenkin aivopesevät Soundbirdmonin avulla kylän puiden hedelmiä varastelevat Tuskmonit ja lähettävät ne Valittujen kimppuun. Orgemon itsekin hyökkää kylään mukanaan aivopesty Drimogemon. Palmon on melkein kuolemaisillaan, kunnes Mimi yhtäkkiä saa hänet kehittymään Togemoniksi. Voitetun taistelun jälkeen ja isoisänsä inspiroimana Mimi päättää lähteä Taichin ja Soran mukaan.
| 7 | That Boy is Joe Kido (jap. その男、城戸丈, That Boy is Jou Kido) | 2020-7-1919. heinäkuuta 2020 |
Valitut saapuvat merelle ja lähtevät tutkimaan sitä. Heidän kimppuunsa hyökkää Gesomon, mutta sitten digimon nimeltä Gomamon pelastaa heidät ja vie heidät rantaan kalojen avustuksella. Rannalla hän esittelee nämä Jou Kidolle, joka oli aiemmin ollut Soran huomaamatta tämän kanssa samalla kesäleirillä. Jou ei kuitenkaan halua lähteä Valittujen mukaan, vaan on kiinnostunut pelkästään opiskeluista, koska haluaa olla hyödyksi yhteiskunnalle ja uskoo, että hänen opiskeltava lääkäriksi, koska niin muutkin hänen perheessään ovat tehneet. Hän jopa käskee Gomamonia lähtemään mukaan ilman häntä. Päästäkseen meren yli, Valitut ja digimonit tajuavat, että heidän on päästävä ensin Gesomonin ohi. Gomamon oli valmis tarjoutumaan syötiksi Gesomonille. Greymon ja Togemon käyvät taistoon Gesomonia vastaan, mutta Gesomon haavoittaa Gomamonia. Tapahtumia sivusta seurannut Jou kuulee Gomamonilta miksi tämä uskoi juuri olevansa hänen kumppaninsa. Joun ymmärrettyä tämän, Gomamon kehittyy ensi kertaa Ikkakumoniksi, joka Greymonin ja Togemonin avulla saa ajettua Gesomonin tiehensä. Jou päättää lähteä muiden Valittujen mukaan meren yli kohti Pilvimannerta, vaikka yrittää yhä vakuutella näille opiskelun ja aikuistumisen tärkeyttä.
| 8 | The Children's Attack on the Fortress (jap. 子供たちの攻城戦) | 2020-7-2626. heinäkuuta 2020 |
Koushiro oli päivittelemässä Digivicen välityksellä Taichin ryhmälle Tokion tilannetta, kunnes yhteys katkeaa ja Ikkakumon saa osuman jostain sotilastukikohtaa muistuttavan paikan aseista. He onnistuvat pääsemään alueelle ja kohtaavat armeijan Tankmoneja, kaksi Solarmonia sekä Gorimonin. Yamato ja Garurumon ilmestyvät heidän avukseen, Garurumonin paljastaessa ensi kertaa Rookie-muotonsa Gabumonin. Yamato ja Gabumon paljastavat aikovansa päästä tukikohtaan, jonka lähettyvillä lentelee yksi Soundbirdmoneista. Yamato ei halua muita mukaansa, koska ei halua vaarantaa näiden henkiä. Lopulta Yamato ja Garurumon saavat vastaansa DarkTyrannomonin. Taichi ja Sora sekä lopulta myös Mimi ja Jou päättävät Yamaton estoista huolimatta auttaa häntä. Vaikuttuessaan muiden Valittujen päättäväisyydestä ja heiltä saamansa avusta, Yamato saa Garurumonin voimat kasvamaan entisestään ja he voittavat taistelun. Yamato ja muut Valitut pääsevät tukikohdan sisään ja he löytävät digikirjoitusta sisältävän kivitaulun, jonka Taichi tajuaa kertovan pyhästä digimonista.
| 9 | The Ultimate Digimon Attacks (jap. 完全体・襲来) | 2020-8-22. elokuuta 2020 |
Devimon käskee palvelijaansa ja Coredramoneja hyökätä sotilastukikohtaan Valittujen kimppuun. Orgemon itse haluaakin kohdata Greymonin uudelleen saadakseen takaisin ylpeytensä, jonka uskoi menettäneensä viime taistelussa sarvensa katkeamisen jälkeen. Koushiro ja Kabuterimon löytävät tiensä vihdoin Taichin ja muiden luokse. Orgemon kieltää Coredramoneja auttamasta häntä ja häviää Greymonille toistamiseen. Ogremonin epäonnistumisiin kyllästynyt Devimon lähettää MetalTyrannomonin hyökkäämään tukikohtaan. Koska MetalTyrannomon on Ultimate-tason digimon, se on liian voimakas vastustaja Valituille. Ymmärrettyään Devimonin hylänneen hänet, Orgemon päättää uhrata itsensä pidätelläkseen MetalTyrannomonia ja kertoo mistä Valitut voivat löytää pyhän digimonin.  Jakson Digimon-sanakirjassa: Agumon
| 10 | The Steel-Solid Super Digivolution (jap. 鋼鉄の超進化, The Steel-Solid Super Evolution) | 2020-8-99. elokuuta 2020 |
Valitut ovat paenneet metsään huolehtimaan haavoittuneesta Agumonista. Taichi on pettynyt, että heidän oli paettava, mutta Yamato uskoi, että oli parempi pysyä elossa. Taichi ja Agumon ovat kuitenkin on alkaneet itsekin uskoa ”taistelijan ylpeyteen” niin kuin Orgemon ja haluavat kohdata MetalTyrannomonin uudelleen. Pian MetalTyrannomon ilmestyy metsään ja Taichi uskoo, etteivät he pääse pakoon ilman, että se löytää heidät. Koushiro löytää Pilvimantereen kartan sekä tietoa MetalTyrannomonin aseista ja lataa sen Digiviceihin. Taichi ja Greymon päättävät pidätellä MetalTyrannomonia samaan aikaan kun toiset juoksevat suuntaan, josta pyhän digimonin pitäisi löytyä. Mutta reitillä oleva suo on täynnä MetalTyrannomonin aiemmin levittämää pimeyden miasmaa, joka tuhoaa kaiken mihin se koskee. Lisäksi Taichin ja Greymonin yrityksistä huolimatta MetalTyrannomon löytää muiden Valittujen olinpaikan. Taichi kuitenkin aikoo rohkeasti jatkaa taistelua ja tämä saa Greymonin superkehittymään MetalGreymoniksi. MetalGreymon tuhoaa MetalTyrannomonin, mutta suo on yhä miasman peitossa. Koska Valitut eivät tiedä kumpi kiertoteistä on parempi reitti, he harkitsevat jakautumista kahteen ryhmään.  Jakson Digimon-sanakirjassa: Greymon
| 11 | The Wolf Stand Atop the Desert (jap. 砂漠に立つ狼) | 2020-8-1616. elokuuta 2020 |
Taichi, Koushiro ja Mimi päättävät kiertää reittiä, joka kulkee aavikon ja metsät toisitaan erottavien muinaisraunioiden halki. Yamato, Sora ja Jou lentävät Birdramonin avulla toista reittiä, mutta joutuvat SandYanmamonien ja Scorpiomonin hyökkäämiksi. He pelastavat hyökkäyksen kohteeksi joutuneet Kyaromonit ja pakenevat luoliin, jossa piileskelevät kaksi Labramonia, Bearmon sekä Neamon. He ylittivät autiomaata löytääkseen Leomonin, joka johti vastarintaliikettä pimeyden miasman saastuttamia digimoneja vastaan. Yamato uskoo aluksi, ettei pyhän digimonin etsiminen voi odottaa, mutta Sora ei halua jättää digimoneja pulaan ja jää Joun kanssa kylään. Birdramon ja Ikkakumon onnistuvat voittamaan kaksi SandYanmamoneista, mutta Scorpiomon on Ultimate-tason digimonina liian voimakas vastustaja. Mutta sitten Yamato ja Garurumon palaavat ja voittavat kolmannen SandYanmamonin. Vaikka Yamaton todellinen taistelutahto perustuu siihen, että hänen pikkuveljensä Takeru Takaishi oli yhä Tokiossa sähkökatkon armoilla, hän alkaa ymmärtää ystävyyden ja auttamisen merkityksen, mikä saa Garurumonin superkehittymään WereGarurumoniksi. WereGarurumon tuhoaa Scorpiomonin ja ryhmä hyvästelee kyläläiset, toivoen Leomonin palaavan pian takaisin heidän luokseen. Taichi ja Koushiro yrittävät tulkita raunioissa olevaa digikirjoitusta, mutta Mimi aktivoi vahingossa yhden raunioiden ansoista ja putoaa lattiaan ilmestyneeseen aukkoon.  Jakson Digimon-sanakirjassa: Gabumon
| 12 | Lillymon Blossoms (jap. リリモン開花, Lilimon Blossoms) | 2020-8-2323. elokuuta 2020 |
Mimi ja Palmon yrittävät etsiä tietä takaisin Taichin ja Koushiron luokse, Soundbirdmonin vakoillessa heitä. Koushiro yrittää tulkita digikirjoitusta selvittääkseen miten löytää heidät ja saa selville, että raunioiden alla on tehdas täynnä sammuneita Guardromoneja ja Hagurumoneja. Soundbirdmon herättää ja aivopesee Andromonin hyökkäämään Mimin kimppuun. Palmon haavoittuu Andromonin hyökkäyksestä, mutta yksi Guardromoneista herää ja vie Mimin ja Palmonin turvaan. Kun Taichi ja Koushiro saapuvat tehtaalle, Soundbirdmon herättää ja aivopesee myös Hagurumonit. Lopulta he löytävät Mimin ja kohtaavat Andromonin, joka paljastuu Ultimate-tason digimoniksi. MetalGreymonin hyökkäyksetkin pysäyttävät Andromonin vain hetkeksi. Guardromon uhraa itsensä suojellakseen Mimiä, jonka suru Guardromonin kuolemasta sekä Andromoniin kohdistuva viha saavat Togemonin superkehittymään Lilymoniksi. Lilymon peittää tehtaan lattian ruohokerroksella, vangiten sisäänsä Guardromonin ruumiin sekä aivopesustaan vapautumaisillaan olleen Andromonin. Ennen lähtönää Mimi hyvästelee Guardromonin, Taichin ja Koushiron sääliessä myös Andromonia, koska tämä ei tappanut Guardromonia vapaasta tahdostaan.  Jakson Digimon-sanakirjassa: Palmon
| 13 | TGarudamon of the Crimson Wings (jap. 紅蓮の翼ガルダモン, Garudamon of the Crimson Wings) | 2020-8-3030. elokuuta 2020 |
Yamato, Sora ja Jou lentävät Birdramonin avulla viidakon yllä. Heitä vastaan lentää yhtäkkiä parvi FunBeemoneja, jotka pakenevat pimeyden miasman valtaan joutuneilta Waspmoneilta, jotka toimittavat niitä CannonBeemonin luokse. Birdramon vapauttaa FunBeemoneita, mutta Ultimate-tason digimonina CannonBeemon on liian voimakas ja voittaa Birdramonin. Jou ja Gomamon joutuvat Waspmonien ja CannonBeemonin vangeiksi. Sora löytää yhden FunBeemoneista ja haluaa auttaa pelastamaan sen toverit. Hän, Yamato, Gabumon ja Birdramon antavat itsensä joutua Waspmonien vangeiksi päästäkseen CannonBeemonin sisään. Päästyään sinne WereGarurumon tuhoaa osa Waspmoneista ja vapauttaa Joun ja Gomamonin. Sora ja Birdramon päättävät kohdata CannonBeemonin, jotta Yamato ja WereGarurumon voisivat vapauttaa loput vangit, Joun ja Ikkakumonin kohdatessa loput Waspmoneista. Taistelun aikana Sora ymmärtää tuntevansa myötätuntoa oikean maailman lisäksi myös Digimaailmaa kohtaan, mikä saa Birdramonin superkehittymään Garudamoniksi, joka tuhoaa CannonBeemonin. Samaan aikaan Taichi, Koushiro ja Mimi yrittävät selvittää mihin suuntaan mennä, mutta Koushiron tietokone kärsii yhteysongelmista. Pian he kuitenkin löytävät tiensä kanjoniin, jonka jälkeen heidän pitäisi päästä paikkaan, jossa tavata Yamaton ryhmä.  Jakson Digimon-sanakirjassa: Piyomon
| 14 | The Kings of the Insects Clash (jap. 激突 昆虫の王者) | 2020-9-66. syyskuuta 2020 |
Taichi, Koushiro ja Mimi kävelevät kanjonissa, jonka reunat ovat täynnä peilimäisiä kiteitä. Kanjoniin hyökkää Kuwagamoneja ja suuren määränsä vuoksi ne saavat selvän etulyöntiaseman. Koushiron tietokoneen yhteyden kärsimien häiriöiden vuoksi, hän ei pysty suunnistamaan kanjonin läpi eikä katsomaan tietoja Kuwagamoneista. Tilanne pahenee, kun Valitut saavat vastaansa myös Okuwamonin. Koushiro ja Kabuterimon joutuvat erilleen muista. Koushiro tuntee olonsa avuttomaksi ilman tietokonettaan, mutta Kabuterimon päättää periksi antamatta kohdata Okuwamonin. Kabuterimonin rohkaisemana Koushiro ymmärtää lopulta luottaa omaan älykkyyteensä pelkkien koneiden sijasta. Tämä saa Kabuterimonin superkehittymään AtlurKabuterimoniksi, joka tuhoaa osan Kuwagamoneista ja Okuwamonin. Taichi, Mimi, Greymon ja Togemon huijaavat jäljelle jääneitä Kuwagamoneja peilikiteillä ja tuhoavat ne. Taistelun jälkeen Koushiron tietokone toimii taas ja nopeammin kuin koskaan.  Jakson Digimon-sanakirjassa: Tentomon
| 15 | Zudomon’s Iron Hammer of Lightning (jap. ズドモン 稲妻の鉄槌) | 2020-9-1313. syyskuuta 2020 |
Yamato, Sora ja Jou saapuvat lumiseen vuoristoon ja metsään, missä he alkavat suunnitella joen ylittämistä. Jou ei pidä siitä, että Yamato ja Sora tekevät suunnitelmaa omin päin ja uskoo, että ryhmän vanhimpana hänen pitäisi olla johtaja. Sitten heidän kimppuunsa hyökkää pimeyden miasman vallassa oleva Mammon ja Yukidarumoneja. Yksi Yukidarumoneista jäädyttää Soran käsivarren ja Mammon aiheuttaa lumivyöryn. Garurumon pelastaa heidät, mutta he huomaavat, että Yukidarumon oli iskenyt Soraan viruksen, joka muuttaisi hänet ennen pitkää kokonaan jääksi. Antaaksen Joulle tilaisuuden näyttää kykynsä, Gomamon ehdottaa, että he kiinnittäisivät Yukidarumonien huomion. He pääsevät joelle, mutta Mammon jäädyttää sen päästäkseen seuraamaan heitä. Jou alkaa menettää toivonsa, mutta Ikkakumonin sanat saavat hänet ymmärtämään, että häneen luotetaan ja että Sora tarvitsee heidän apuaan. Tämä saa Ikkakumonin superkehittymään Zudomoniksi, joka tuhoaa Yukidarumonit ja Mammonin. Lisäksi Sora parantuu viruksesta. Sillä välin aavikolla Taichi, Koushiro ja Mimi kohtaavat Kiwimoneja. He löytävät myös luolasta salaperäisen käytävän ja oven, jonka läpi he päätyvät paikkaan, joka muistuttaa Tokiota.  Jakson Digimon-sanakirjassa: Gomamon
| 16 | The Jet-Black Shadow Invades Tokyo (jap. 東京侵食 漆黒の影) | 2020-9-2020. syyskuuta 2020 |
Taichi, Koushiro ja Mimi luulevat päätyneensä takaisin oikeaan maailmaan ja Tokioon. Mimi on iloinen, mutta Taichi ja Koushiro ihmettelevät tapahtunutta, koska he eivät olleet vielä löytäneet pyhää digimonia. Lisäksi ihmiset käyttäytyvät niin kuin mitään ei olisi tapahtunut. Yhtäkkiä he huomaavat, että vaikka he kävelisivät mihin suuntaan tai astuisivat mihin tahansa junaan, he päätyvät aina Shibuyan rautatieasemalle. Lopulta paljastuu, että he ovatkin pahan Champion-tason digimonin, Eyesmonin, luomassa Shibuyan digitaalisessa kopiossa. Oikeassa maailmassa oli edelleen kriisi, Hikarin ja hänen äitinsä valmistautuessa lähtemään kodistaan. Koushiro tajuaa, että juuri Eyesmon on vastuussa oikean maailman Tokion sähkökatkoista. Sora, Yamato ja Jou saapuvat paikalle ja liittyvät taisteluun Eyesmonia vastaan. Aluksi Valituilla on etulyöntiasema, kunnes Eyesmon alkaa kehittyä.  Jakson Digimon-sanakirjassa: Garurumon
| 17 | The Battle in Tokyo Against Orochimon (jap. 東京決戦 オロチモン) | 2020-9-2727. syyskuuta 2020 |
Eyesmonin Ultimate-muodon, Orochimonin, karjaisut lähettävät oikean maailman Shibuyaan sähkömagneettisia pulssiaaltoja. Lisäksi Agumon ja Gomamon haavoittuvat ja joutuvat perääntymään. Yamato on haluton perääntymään, koska Takeru (joka paljastuu samaksi pojaksi, jonka käteen yksi valkoisista sulista, putosi) asui Daikanyamassa, Shibuyan alueellam missä pulssiaallot myös vaikuttivat. Mutta sitten hän putoaa Taichin, Agumonin ja Gabumonin kanssa kuiluun. Hikari eksyy oikeassa maailmassa äidistään ja näkee vilauksen Orochimonista. Digimaailmassa Valitut tajuavat, että juuri heidän ”kasvamisensa ihmisenä” sai heidän digimoninsa kehittymään. Sen inspiroimana he palaavat taistelemaan Orochimonia vastaan. Muut digimonit pitävät Orochimonin kiireisenä, kunnes MetalGreymon saa tuhottua Orochimonin oikean pään ja samalla itse Orochimonin. Taistelu näkyy oikeassa maailmassa televisioiden näytöillä, joista myös Takeru ja Hikari näkevät sen. Mutta sitten Digimaailmaan ja oikeaan maailmaan ilmestyy 10 minuutin laskuri.  Jakson Digimon-sanakirjassa: Birdramon
| 18 | Countdown to Tokyo's Annihilation (jap. 東京消滅 カウントダウン) | 2020-10-44. lokakuuta 2020 |
Tuntematon purppura energia saa Orochimonin heräämään jälleen henkiin ja kehittymään Mega-muotoonsa Nidhoggmoniksi. Nidhoggmon saa useat älypuhelimet ja muut laitteet oikeassa maailmassa ylikuumenemaan ja kipinöimään. Taichi ja Yamato eivät halua antaa periksi ja oikeassa maailmassa Takerun ja Hikarin käsiin putoavat toiset valkoiset sulat. Tämä saa Agumonin ja Gabumonin yhdistymään jälleen Omegamoniksi ja tuhoamaan Nidhoggmonin. Laskuri pysähtyy, sähkökatko päättyy ja digitaalinen Tokio katoaa. Mutta tuntematon digimon tietoverkossa käynnistää laskurin uudelleen, ja voimakas hiekkamyrsky lähettää Soran, Koushiron, Mimin ja Joun pois Digimaailmasta. Hiekasta muodostuu hetkellisesti myös patsas, jonka kautta itse Devimon puhuu heille. Taichi ja Yamato tajuavat, että oikeaa maailmaa voisi uhata uusi kriisi, jos he eivät pysäytä pimeyden digimoneja kokonaan.  Jakson Digimon-sanakirjassa: Togemon
| 19 | Fist of the Beast King (jap. 吠えよ獣王拳, Howl, Jyuoken) | 2020-10-1111. lokakuuta 2020 |
Devimon oli Orgemonin ja Nidhoggmonin epäonnistumisista huolimatta lähettänyt uuden tuntemattoman digimonin aiheuttamaan ongelmia oikeaan maailmaan. Koushiro oli päätynyt Soran, Mimin ja Joun kanssa oikeaan Tokioon, missä he näkevät Hikarin ja tämän äidin. Taichi ja Yamato huomaavat valtavan mekaanisen digimonin, Valvemonin, kävelevän aavikolla. Sen sisällä oleva Devimonin kätyri, Minotarumon, lähettää sotilaitaan, Troopmoneja, hyökkäämään. Mutta sitten Leomon ja kaksi muuta digimonia, Spadamon ja Falcomon, ilmestyvät paikalle Peckmoneilla ratsastaen ja pelastavat Taichin ja Yamaton. Leomon kertoo heille Devimonista ja kuinka Valvemonin sisällä oleva lasti liittyi pyhään digimoniin. He hyökkäävät Valvemonin sisään ja Leomon voittaa helposti Troopmonit. Holvissa he kohtaavat Minotarumonin ja Bullmonin. Greymon ja Garurumon tuhoavat Bullmonin ja Leomon tuhoaa Minotarumonin. Taichi, Yamato ja Leomon löytävät holvista nestesäiliössä nukkuvan Takerun. Toisaalla Devimon pitää vankina tuntematonta enkelimäistä digimonia, jolta valkoiset sulat olivat peräisin.  Jakson Digimon-sanakirjassa: Ikkakumon
| 20 | The Seventh Child’s Awakening (jap. 七人目の覚醒) | 2020-10-1818. lokakuuta 2020 |
Velgrmon ja Megadramon ilmestyvät, siepaten Takerun ja tuhoten Valvemonin. Leomon kohtaa Megadramonin, jotta MetalGreymon ja WereGarurumon voisivat kohdata Velgrmonin. Yamato ja WereGarurumon saavat Takerun vapautettua, mutta Velgrmon osoittautuu liian voimakkaaksi vastustajaksi. Takerun järkyttyminen taistelun näkemisestä saa enkelidigimonin, Angemonin, vapautumaan Devimonin otteista ja liittymään taisteluun Velgrmonia vastaan. Angemon antaa Takerulle oman Digivicen, tullen hänen digimonkumppanikseen, ja muuttuu digimunaksi annettuaan MetalGreymonille ja WereGarurumonille lisävoimaa Velgrmonin tuhoamiseksi. Mutta sitten pieni musta ritaridigimon sieppaa digimunan. Sillä välin Piyomon, Tentomon, Palmon ja Gomamon saavat yhteyden Soraan ja Koushiroon oikeassa maailmassa. He huomaavat, että Nidhoggmonin tuhosta huolimatta tietoverkoissa ympäri maailmaa on uusi ongelma.  Jakson Digimon-sanakirjassa: Kabuterimon
| 21 | The Tide-Turning Update (jap. 逆転の武装強化) | 2020-10-2525. lokakuuta 2020 |
Devimonin kätyri SkullKnightmon pakenee DarkMaildramonin selässä Devimonin linnaan Angemonin digimuna mukanaan. Taichi, Yamato, Takeru, Agumon, Gabumon, Spadamon ja Falcomon seuraavat heitä. Devimon luo linnan vallihaudassa olevasta pimeyden miasmasta Splashmonin hyökkäämään heidän kimppuunsa. Muiden taistellessa Splashmonia vastaan, Takeru seuraa SkullKnightmonia linnaan. Takeru ei onnistu saamaan digimunaa takaisin, mutta tulee Digivicellaan vapauttaneeksi ElDoradimonin, valtavan digimonin, jonka selässä linna sijaitsi. Taichin periksiantamattomuus saa MetalGreymonin muuttumaan uuteen muotoon nimeltä Alterous Mode, josta saamallaan uudella aseella hän tuhoaa Splashmonin. Sillä välin Sora ja Koushiro saavat tietää Algomonien ilmestyneen taas internettiin ja niitä komensi Devimonin lähettämä digimon Calamaramon. Calamaramon murtautuu Malakkasta lähteneen tankkerin järjestelmään ja ohjaa sen täyttä vauhtia kohti Singaporea. Mimi lähtee perheensä luota auttamaan muita Valittuja ja Jou tekee saman isoveljensä Shinin rohkaisemana.  Jakson Digimon-sanakirjassa: MetalGreymon
| 22 | The Unbeatable Blue Sagittarius (jap. 不屈の蒼き機翼) | 2020-11-11. marraskuuta 2020 |
Astuttuaan sisään Devimonin linnaan, Taichi ja Yamato seuraavat Takerua sinne, missä tämä kuulee Angemonin digimunan kutsuvan häntä. He kohtaavat taistelussa Chikurimoneja ja lopulta itse SkullKnightmonin. He kuulevat myös Devimonin äänen, joka kertoo aikovansa korruptoida Angemonin munan, jotta siitä kuoriutuisi pyhän digimonin sijasta pimeyden digimon. MetalGreymon ja WereGarurumon käyvät taisteluun SkullKnightmonia vastaan ja Devimonin käyttämän kristallin avulla SkullKnightmon kehittyy DarkKnightmoniksi. Yamato ja Takeru yrittävät pelastaa digimunan ja ovat vähällä vajota pimeyden miasmaan, mutta uuteen muotoon nimeltä Sagittarius Mode muuttunut WereGarurumon pelastaa heidät ja uusien siipiensä avustamina torjuu DarkKnightmonin hyökkäykset. Linna tuhoutuu ja digimunasta kuoriutuu Angemonin Fresh-muoto Poyomon, mutta Devimon ilmestyy itse Taichin, Yamaton ja Takerun luokse. Sillä välin Calamaramon ottaa hallintaansa muitakin tankkereita, uhaten saada niitä törmäämään toisiinsa. Mutta heti, kun Birdramon, Kabuterimon, Togemon ja Ikkakumon alkavat taistella Calamaramonia vastaan, se katoaa.  Jakson Digimon-sanakirjassa: WereGarurumon
| 23 | The Messenger of Darkness, Devimon (jap. 闇の使者デビモン) | 2020-11-88. marraskuuta 2020 |
Devimonin hyökkäykset osoittautuvat liian voimakkaiksi MetalGreymonille ja WereGarurumonille. Taichilla, Yamatolla ja Takerulla ei ole muuta mahdollisuutta kuin piiloutua. Koushiro saa selville, että Calamaramon siirtää tietoverkossa olevan obeliskimaisen rakennelman kautta dataa Digimaailmaan niin kuin Nidhoggmon oli myös tehnyt. Ennen kuin kukaan ehtii yrittää tuhota obeliskia, Calamaramon ilmestyy takaisin. Takeru nousee avoimesti vastustamaan Devimonia ja Poyomon kehittyy Tokomoniksi. Raivostunut Devimon puolestaan käyttää Calamaramonin lähettämää dataa superkehittyäkseen NeoDevimoniksi, joka on vieläkin voimkkaampi vastustaja. Valitut eivät anna periksi, jolloin Garudamon, AtlurKabuterimon ja Lilymon tuhoavat Calamaramonin, ja Zudomon tuhoaa obeliskin, antaen MetalGreymon Alterous Modelle ja WereGarurumon Sagittarius Modelle tilaisuuden tuhota NeoDevimonin. Mutta sitten DarkKnightmon ilmestyy ja kerää mustan kristallin talteen ja herättää NeoDevimonin jälleen henkiin. Taichi tunnistaa kristallin purppuran energian samaksi voimaksi, joka herätti Orochimonin henkiin Nidhoggmonina, ja tajuaa DarkKnightmonin aikovan saada NeoDevimonin myös kehittymään.  Jakson Digimon-sanakirjassa: Lilimon
| 24 | The Final Stage, DanDevimon (jap. 終極 ダンデビモン, The Final Stage, DoneDevimon) | 2020-11-1515. marraskuuta 2020 |
Henkiinherännyt NeoDevimon äärikehittyy DoneDevimoniksi. Lisäksi tietoverkko oli Calamaramonin tuhosta huolimatta yhä täynnä Algomoneja ja tankkereita ympäri maailmaa on jo ehtinyt törmätä toisiinsa, myös Hormuzinsalmella. Taichi ja MetalGreymon antavat itsensä altistua taistelun aikana pimeyden miasmalle, jotta Yamato ja WereGarurumon säästyisivät siltä. Tämä tekee hitaasti Taichista ja MetalGreymonista aggressiivisempia. DoneDevimon nielaisee Taichin ja raivostuneen MetalGreymonin sisältä ilmestyy hänen korruptoituneen Mega-muotonsa, Mugendramonin, punaisena hohtava aura, joka käy raakalaismaisesti DoneDevimonin kimppuun Tokomonin ja Takerun yrittäessä pysäyttää Mugendramonin. He torjuvat DoneDevimonin pimeyden miasman ja Tokomonin lähettämä Angemonin kuvajainen taivuttelee Mugendramonin luopumaan vihastaan. Mugendramonin aura muuttuu Agumonin todellisen Mega-muodon, WarGreymonin, keltaiseksi auraksi, joka tuhoaa DoneDevimonin ja vapauttaa Taichin. Tokomon itse kehittyy taistelun päätyttyä Patamoniksi. Yhtäkkiä tapahtuu maanjäristys.  Jakson Digimon-sanakirjassa: Garudamon
| 25 | Dive to the Next Ocean (jap. ダイブ 次なる海へ) | 2020-11-2222. marraskuuta 2020 |